આ અંગે વિગતો આપતાં બી.એ.પી.એસ.ના સાધુ અક્ષરવત્સલદાસજીએ જણાવ્યું કે વિશ્વવંદનીય સંત વિભૂતિ પરમ પૂજ્ય પ્રમુખસ્વામી મહારાજની દ્વિતીય પુણ્યતિથિ નિમિત્તે પ્રગટ બ્રહ્મસ્વરૂપ પૂજ્ય મહંતસ્વામી મહારાજની નિશ્રામાં અટલાદરા તીર્થ ખાતે પ્રાત:કાળે સવારે ૫.૩૦થી સાંજે ૭.૩૦ દરમિયાન અને સંધ્યા સમયે સાંજે ૬.૦૦થી રાત્રે ૮.૦૦ દરમિયાન શ્રદ્ધાંજલિ સભાનું આયોજન કરવામાં આવશે. આ પ્રસંગે ‘ગુરુજી નહીં ભૂલું તમને’ના કેન્દ્રીય વિષય પર ગુણાનુવાદ થશે. જે અંતર્ગત પરમ પૂજ્ય પ્રમુખસ્વામી મહારાજનાં દાસત્વભાવ, સાદગી, સરળતા, નિર્મળતા, નિર્માનીપણા સહિતનાં સદ્‌ગુણો અંગે સંતો તથા હરિભક્તો, બાળકો-યુવાનો વિવિધ સ્વરૂપે પોતાની ભક્તિ પ્રસંગો-સંસ્મરણોને રજૂ કરવામાં આવશે.